स्याम सुँदर सँग मिलि खेलन की आवति हिये अपेखैं। ‘कुंभनदास’ लाल गिरिधर बिनु जीवन जनम अलेखैं।। सूरदास (1478 ई. - 1583 ई.) अबिगत गति कछु कहति न आवै।ज्यों गूंगो मीठे फल की रस अन्तर्गत ही भावै॥ परम स्वादु सबहीं जु निरन्तर अमित तोष उपजावै।मन बानी कों अगम अगोचर सो जाने जो पावै॥ रूप रैख गुन जाति जुगति बिनु निरालंब मन चकृत धावै।सब बिधि अगम बिचारहिं तातों 'सूर' सगुन लीला पद गावै॥ कृष्णदास (१४९५ ई. - १५७५ ई.) देख जिऊँ माई नयन रँगीलो।लै चल सखी री तेरे पायन लागौं, गोबर्धन धर छैल छबीलो॥